พ.ศ. 2564

ตามเข็มนาฬิกาจากบนซ้าย: มีการปล่อยกล้องโทรทรรศน์อวกาศเจมส์ เวบบ์ขึ้นฟ้า; ผู้ประท้วงที่ย่างกุ้ง ประเทศพม่า หลังรัฐประหาร; การอารยะขัดขืนต่อรัฐประหารในประเทศซูดาน; ผู้สนับสนุนอดีตประธานาธิบดีสหรัฐ ดอนัลด์ ทรัมป์ บุกเข้าอาคารรัฐสภาสหรัฐเพื่อคว่ำการเลือกตั้งประธานาธิบดีสหรัฐ พ.ศ. 2563 ที่ล้มเหลว; เรือคอนเทนเนอร์ เอเวอร์กิฟเวน ติดกับในคลองสุเอซ ปิดกั้นการขนส่งระหว่างประเทศเป็นเวลา 6 วัน; โอลิมปิกฤดูร้อน 2020 จัดขึ้นที่โตเกียว ประเทศญี่ปุ่น; เฮลิคอปเตอร์ อินเจนูอิตี หลังปล่อยออกจากยานเพอร์เซอเวียแรนซ์บนพื้นดาวอังคาร;นักรบตอลิบานบนฮัมวีที่ยึดมาได้ในคาบูลหลังการยึดกรุงคาบูล ณ จุดสิ้นสุดของสงครามในอัฟกานิสถาน|300x300px|thumb
พุทธศักราช 2564 ตรงกับปีคริสต์ศักราช 2021 เป็นปีปกติสุรทินที่วันแรกเป็นวันศุกร์ตามปฏิทินกริกอเรียน และเป็น- ปีฉลู ตรีศก จุลศักราช 1383 (วันที่ 16 เมษายน เป็นวันเถลิงศก)- ปีที่ 2 ของคริสต์ทศวรรษ 2020, ปีที่ 21 ของคริสต์ศตวรรษที่ 21 และปีที่ 21 ของคริสต์สหัสวรรษที่ 3- ปีแห่งสันติภาพและความเชื่อใจสากล ปีแห่งเศรษฐกิจสร้างสรรค์สำหรับการพัฒนาแบบยั่งยืนสากล ปีแห่งผลไม้และผักสากล และ ปีแห่งการขจัดการใช้แรงงานเด็ก ประกาศโดยสหประชาชาติ

**ผู้นำประเทศไทย**
 พระมหากษัตริย์: พระบาทสมเด็จพระวชิรเกล้าเจ้าอยู่หัว (13 ตุลาคม พ.ศ. 2559 – ปัจจุบัน)- นายกรัฐมนตรี: พลเอก ประยุทธ์ จันทร์โอชา (24 สิงหาคม พ.ศ. 2557 – 22 สิงหาคม พ.ศ. 2566)

**เหตุการณ์**

**มกราคม**
 1 มกราคม
** เขตการค้าเสรีทวีปแอฟริกามีผลใช้บังคับ
** ประเทศคิวบายกเลิกสกุลเงินเปโซคิวบาแบบแปลงสภาพได้ (CUC) และใช้สกุลเปโซคิวบา (CUP) เป็นสกุลเงินแห่งชาติเพียงสกุลเดียว- 4 มกราคม 
** ศาลสหราชอาณาจักรคัดค้านการส่งจูเลียน อาสซานจ์ ในฐานะผู้ร้ายข้ามแดนให้แก่สหรัฐ ขณะที่ประเทศเม็กซิโกเสนอสถานะผู้ลี้ภัยทางการเมืองให้แก่อาสซานจ์
** ประเทศซาอุดีอาระเบียและประเทศกาตาร์เปิดพรมแดนทางอากาศและทะเลอีกครั้ง หลังเกิดกรณีพิพาทเมื่อปี พ.ศ. 2560
** การระบาดทั่วของโควิด-19: จำนวนรวมผู้ป่วยโควิด-19 ทั่วโลกเกิน 85 ล้านคน ขณะที่สหราชอาณาจักรปิดเมืองเป็นครั้งที่ 3 เนื่องจากพบการระบาดของเชื้อโควิด-19 สายพันธุ์บี117- 6 มกราคม 
** กลุ่มผู้ชุมนุมฝ่ายสนับสนุนดอนัลด์ ทรัมป์ บุกเข้าอาคารรัฐสภาสหรัฐเพื่อยับยั้งการรับรองผลการเลือกตั้งประธานาธิบดีสหรัฐเมื่อปี พ.ศ. 2563 มีผู้เสียชีวิตทั้งฝ่ายตำรวจและผู้ชุมนุมรวม 5 คน
** การประท้วงในฮ่องกง พ.ศ. 2562–2563: กองกำลังตำรวจฮ่องกงใช้กฎหมายความมั่นคงแห่งชาติจับกุมนักเคลื่อนไหวฝ่ายประชาธิปไตย 53 คน
*10 มกราคม – คิม จ็อง-อึน ได้รับเลือกตั้งเป็นเลขาธิการพรรคแรงงานเกาหลีต่อจากคิม จ็อง-อิล ผู้เป็นบิดาที่ถึงแก่กรรมเมื่อปี พ.ศ. 2554- 13 มกราคม – สภาผู้แทนราษฎรสหรัฐมีมติฟ้องขับดอนัลด์ ทรัมป์ ออกจากตำแหน่งประธานาธิบดี ข้อหาปลุกปั่นให้ขัดขืนอำนาจปกครองจนเกิดเหตุการณ์ชุมนุมบุกอาคารรัฐสภา ทำให้ทรัมป์เป็นประธานาธิบดีสหรัฐคนแรกในประวัติศาสตร์ที่ถูกฟ้องให้ขับออกจากตำแหน่งสองครั้ง- 15 มกราคม
** มาร์ก รึตเตอ นายกรัฐมนตรีเนเธอร์แลนด์ นำคณะรัฐบาลทูลเกล้าฯ ถวายหนังสือลาออกต่อสมเด็จพระราชาธิบดีวิลเลิม-อเล็กซานเดอร์ เพื่อรับผิดชอบต่อการบริหารเงินอุดหนุนดูแลเด็กที่ผิดพลาด จนเป็นผลให้หลายพันครอบครัวประสบปัญหาทางการเงิน
** การระบาดทั่วของโควิด-19: จำนวนรวมผู้เสียชีวิตจากโควิด-19 ทั่วโลกเกิน 2 ล้านคน- 20 มกราคม – โจ ไบเดินเข้าพิธีสาบานตนรับตำแหน่งประธานาธิบดีสหรัฐคนที่ 46- 24 มกราคม – การเลือกตั้งประธานาธิบดีโปรตุเกส พ.ศ. 2564: มาร์แซลู รึเบลู ดึ โซซา ได้รับเลือกเป็นประธานาธิบดีโปรตุเกสสมัยที่สอง- 25 มกราคม – การระบาดทั่วของโควิด-19: จำนวนรวมผู้ป่วยโควิด-19 ทั่วโลกเกิน 100 ล้านคน- 31 มกราคม – เหงียน ฟู้ จ่อง ได้รับเลือกเป็นเลขาธิการพรรคคอมมิวนิสต์เวียดนามสมัยที่สาม

**กุมภาพันธ์**
 1 กุมภาพันธ์ – รัฐประหารในประเทศเมียนมา พ.ศ. 2564: กองทัพพม่ายึดอำนาจการปกครองจากอองซานซูจี ที่ปรึกษาแห่งรัฐ และวี่น-มหยิ่น ประธานาธิบดี- 9 กุมภาพันธ์
** การระบาดทั่วของโควิด-19: คณะสอบสวนโรคขององค์การอนามัยโลก–จีนสรุปผลการศึกษาที่มาการระบาดของโรค ผู้เชี่ยวชาญรายงานว่าการรั่วไหลจากห้องปฏิบัติการในเมืองอู่ฮั่นนั้น "ไม่น่าเป็นไปได้อย่างยิ่ง" และมีความเป็นไปได้ว่าเชื้อมาจากแหล่งธรรมชาติคือค้างคาว
** ยานอวกาศ โฮป ของสหรัฐอาหรับเอมิเรตส์ กลายเป็นภารกิจอวกาศแรกของชาติอาหรับที่ประสบความสำเร็จในการเข้าสู่วงโคจรรอบดาวอังคาร- 18 กุมภาพันธ์ – เพอร์ซิเวียรันซ์ ยานสำรวจอวกาศในภารกิจ มาร์ส 2020 ของนาซาลงจอดที่แอ่งเยเซอโรบนดาวอังคาร หลังเดินทาง 7 เดือน- 19 กุมภาพันธ์ – สหรัฐกลับเข้าร่วมความตกลงปารีส หลังถอนตัวในเดือนพฤศจิกายน พ.ศ. 2563- 24 กุมภาพันธ์ – การระบาดทั่วของโควิด-19: กานาเป็นประเทศแรกที่ได้รับวัคซีนผ่านโคแวกซ์ โครงการริเริ่มซึ่งมุ่งให้ทั่วโลกสามารถเข้าถึงวัคซีนโควิด-19 ได้อย่างเสมอภาค- 25 กุมภาพันธ์ – การระบาดทั่วของโควิด-19: จำนวนรวมผู้เสียชีวิตจากโควิด-19 ทั่วโลกเกิน 2.5 ล้านคน

**มีนาคม**
 5 มีนาคม – การระบาดทั่วของโควิด-19: มอลโดวาเป็นประเทศแรกในยุโรปที่ได้รับวัคซีนผ่านโคแวกซ์- 23 มีนาคม – เรือบรรทุกตู้คอนเทนเนอร์ เอเวอร์กิฟเวน เกยตื้นและกีดขวางคลองสุเอซ ก่อนที่จะกลับมาลอยลำได้ในวันที่ 29 มีนาคม- 1 มีนาคม วันเกิดน้องโอที

**เมษายน**
 17 เมษายน – การระบาดทั่วของโควิด-19: จำนวนรวมผู้เสียชีวิตจากโควิด-19 ทั่วโลกเกิน 3 ล้านคน- 17 เมษายน – พระราชพิธีพระศพเจ้าชายฟิลิป ดยุกแห่งเอดินบะระ ณ โบสถ์น้อยเซนต์จอร์จ ปราสาทวินด์เซอร์- 18 เมษายน – สโมสรฟุตบอล 12 สโมสรตกลงเข้าร่วมเดอะซูเปอร์ลีก ก่อให้เกิดเสียงประณามอย่างกว้างขวาง สองวันต่อมาสโมสรฟุตบอล 6 สโมสรจากพรีเมียร์ลีกที่เข้าร่วมประกาศถอนตัวหลังถูกประท้วงอย่างหนัก- 19 เมษายน – ราอุล กัสโตรลาออกจากตำแหน่งเลขาธิการใหญ่ของพรรคคอมมิวนิสต์คิวบา สิ้นสุดการปกครองคิวบานานกว่า 62 ปีโดยพี่น้องกัสโตร- 21 เมษายน – เกิดเหตุถังออกซิเจนรั่วในโรงพยาบาลซากีร์ ฮุสเซนในเมืองนาศิก รัฐมหาราษฏระ ประเทศอินเดีย ทำให้มีผู้เสียชีวิต 24 ราย- 24 เมษายน
** กองทัพเรืออินโดนีเซียรายงานพบ กาเอร์อี นังกาลา (402) เรือดำน้ำที่สูญหายพร้อมลูกเรือ 53 คน ซึ่งเสียชีวิตทั้งหมด
** การระบาดทั่วของโควิด-19: จำนวนรวมการให้วัคซีนโควิด-19 ทั่วโลกเกิน 1 พันล้านโดส- 28 เมษายน – ความขัดแย้งคีร์กีซสถาน–ทาจิกิสถาน พ.ศ. 2564: กองทัพคีร์กีซสถานปะทะกับกองทัพทาจิกิสถานเหนือพื้นที่พิพาททางตะวันตกเฉียงใต้ของประเทศคีร์กีซสถาน ทำให้มีผู้เสียชีวิตอย่างน้อย 55 คน และผู้พลัดถิ่นกว่า 40,000 คน- 29 เมษายน – การระบาดทั่วของโควิด-19: จำนวนรวมผู้ป่วยโควิด-19 ทั่วโลกเกิน 150 ล้านคน- 30 เมษายน – เหตุเหยียบกันเสียชีวิตในเมรอน พ.ศ. 2564: เกิดเหตุเหยียบกันเสียชีวิตขณะศาสนิกชนชาวยิวจาริกแสวงบุญไปยังภูเขาเมรอนระหว่างเทศกาลแลกบาโอเมร์ในประเทศอิสราเอล ทำให้มีผู้เสียชีวิต 45 คน บาดเจ็บกว่า 150 คน

**พฤษภาคม**
 6 พฤษภาคม – วิกฤตการณ์อิสราเอล–ปาเลสไตน์ พ.ศ. 2564: ตำรวจอิสราเอลปะทะกับผู้ประท้วงชาวปาเลสไตน์ที่รวมตัวประท้วงกระบวนการทางศาลอิสราเอลซึ่งกำลังตัดสินขับไล่ครอบครัวชาวปาเลสไตน์ 6 ครอบครัวออกไปจากย่านอัชชัยค์ญัรรอห์ในเยรูซาเลมตะวันออก การประท้วงยกระดับเป็นการโจมตีอิสราเอลด้วยจรวดโดยกลุ่มฮะมาสและญิฮาดอิสลามปาเลสไตน์ และการโจมตีกลับทางอากาศของกองกำลังป้องกันอิสราเอล อิสราเอลและฮะมาสตกลงหยุดยิงในวันที่ 21 พฤษภาคม- 29 พฤษภาคม – สโมสรฟุตบอลเชลซีชนะสโมสรฟุตบอลแมนเชสเตอร์ซิตี 1–0 ในยูฟ่าแชมเปียนส์ลีก นัดชิงชนะเลิศ 2021 ทำให้เชลซีกลายเป็นทีมชนะเลิศยูฟ่าแชมเปียนส์ลีกสมัยที่สอง

**มิถุนายน**
 10 มิถุนายน – สุริยุปราคาวงแหวน มองเห็นได้ทางตะวันออกเฉียงเหนือของทวีปอเมริกาเหนือ ใกล้ขั้วโลกเหนือ และตะวันออกเฉียงเหนือของรัสเซีย- 11 มิถุนายน – 11 กรกฎาคม – ฟุตบอลชิงแชมป์แห่งชาติยุโรป 2020 ถูกจัดขึ้น หลังเลื่อนจากกำหนดการเดิมเมื่อปีก่อน เนื่องจากการระบาดทั่วของโควิด-19 อิตาลีชนะอังกฤษในการดวลลูกโทษ 3–2 ในรอบชิงชนะเลิศ ทำให้อิตาลีกลายเป็นทีมชนะเลิศฟุตบอลชิงแชมป์แห่งชาติยุโรปสมัยที่สอง- 11 มิถุนายน – 13 มิถุนายน – การประชุมสุดยอดกลุ่ม 7 ครั้งที่ 47: ผู้นำกลุ่ม 7 ร่วมหารือในหัวข้อการระบาดทั่วของโควิด-19 ภาวะโลกร้อน และการภาษีอากรนิติบุคคลของบริษัทข้ามชาติในคอร์นวอลล์ สหราชอาณาจักร- 13 มิถุนายน – 10 กรกฎาคม – โกปาอาเมริกา 2021 ถูกจัดขึ้น หลังเลื่อนจากกำหนดการเดิมวันที่ 12 มิถุนายน – 12 กรกฎาคม พ.ศ. 2563 เนื่องจากการระบาดทั่วของโควิด-19 อาร์เจนตินาชนะบราซิล 1–0 ในรอบชิงชนะเลิศ ทำให้อาร์เจนตินากลายเป็นทีมชนะเลิศโกปาอาเมริกาสมัยที่สิบห้า- 17 มิถุนายน – องค์การบริหารอวกาศแห่งชาติจีนส่งนักบินอวกาศกลุ่มแรก 3 คนขึ้นไปประจำยังสถานีอวกาศเทียนกง ซึ่งเป็นสถานีอวกาศแรกของประเทศ- 18 มิถุนายน – การระบาดทั่วของโควิด-19: จำนวนรวมผู้เสียชีวิตจากโควิด-19 ทั่วโลกเกิน 4 ล้านคน- 20 มิถุนายน – การระบาดทั่วของโควิด-19: บราซิลกลายเป็นประเทศที่สองถัดจากสหรัฐ ที่มีจำนวนผู้เสียชีวิตจากโควิด-19 เกิน 5 แสนคน- 24 มิถุนายน – เกิดเหตุอาคารชุดริมชายหาดในเมืองเซิร์ฟไซด์ รัฐฟลอริดา สหรัฐ พังถล่มลงมาบางส่วน ส่งผลให้มีผู้เสียชีวิต 4 คน และมีผู้บาดเจ็บหรือเข้ารับการรักษาในโรงพยาบาลอีก 11 คน- 28 มิถุนายน – ความขัดแย้งตึกรัย: กำลังป้องกันตึกรัยยึดเมืองเมเคลเล เมืองหลวงของภูมิภาคตึกรัย ไม่นานหลังรัฐบาลเอธิโอเปียประกาศหยุดยิง- 29 มิถุนายน – การระบาดทั่วของโควิด-19: จำนวนรวมการให้วัคซีนโควิด-19 ทั่วโลกเกิน 3 พันล้านโดส

**กรกฎาคม**
 7 กรกฎาคม – ฌอเวอแนล มออีซ ประธานาธิบดีเฮติถูกลอบสังหารในบ้านพักส่วนตัว มาร์ทีน มออีซ สุภาพสตรีหมายเลขหนึ่งได้รับบาดเจ็บและถูกนำตัวส่งในโรงพยาบาล- 8 กรกฎาคม – การระบาดทั่วของโควิด-19: จำนวนรวมผู้เสียชีวิตจากโควิด-19 ทั่วโลกเกิน 4 ล้านคน- 10 กรกฎาคม – 1 สิงหาคม – คอนคาแคฟโกลด์คัพ 2021 ถูกจัดขึ้นในสหรัฐ สหรัฐชนะเม็กซิโกหลังต่อเวลาพิเศษ 1–0 ในรอบชิงชนะเลิศ ทำให้สหรัฐกลายเป็นทีมชนะเลิศคอนคาแคฟโกลด์คัพสมัยที่เจ็ด- 11 กรกฎาคม – เกิดการประท้วงต่อต้านรัฐบาลคิวบาเนื่องจากการขาดแคลนอาหารและเวชภัณฑ์จากการระบาดทั่วของโควิด-19- 12 กรกฎาคม – เกิดการจลาจลและประท้วงในประเทศแอฟริกาใต้หลังมีการจับกุมจาค็อบ ซูมา อดีตประธานาธิบดี- 15 กรกฎาคม – หลายประเทศในยุโรปเผชิญกับอุทกภัยร้ายแรงที่ก่อให้เกิดความเสียหายไปทั่วและมีผู้เสียชีวิตกว่า 200 คน- 19 กรกฎาคม – บลูออริจินประสบความสำเร็จในการทดสอบเที่ยวบินอวกาศที่มีมนุษย์เป็นครั้งแรกโดยใช้จรวจ เชปเพิร์ด ที่สามารถนำกลับมาใช้ใหม่ หนึ่งในผู้โดยสารเที่ยวบินนี้ได้แก่ เจฟฟ์ เบโซส ผู้ก่อตั้ง- 21 กรกฎาคม – คณะกรรมการโอลิมปิกสากลประกาศให้บริสเบนรับสิทธิ์เป็นเจ้าภาพการแข่งขันกีฬาโอลิมปิกฤดูร้อน 2032- 23 กรกฎาคม – 8 สิงหาคม – โอลิมปิกฤดูร้อน 2020 ถูกจัดขึ้นที่โตเกียว ประเทศญี่ปุ่น หลังเลื่อนจากกำหนดการเดิมวันที่ 24 กรกฎาคม – 9 สิงหาคม พ.ศ. 2563 เนื่องจากการระบาดทั่วของโควิด-19

**สิงหาคม**
 4 สิงหาคม – การระบาดทั่วของโควิด-19: จำนวนรวมผู้ป่วยโควิด-19 ทั่วโลกเกิน 200 ล้านคน- 5 สิงหาคม – ความขัดแย้งตึกรัย: กำลังป้องกันตึกรัยยึดเมืองลาลีเบลา ซึ่งเป็นแหล่งมรดกโลกทางตอนเหนือของประเทศเอธิโอเปีย- 12 สิงหาคม – การรุกของตอลิบาน พ.ศ. 2564: ตอลิบานยึดเมืองเฮราตและกันดะฮาร์ในประเทศอัฟกานิสถาน- 14 สิงหาคม – แผ่นดินไหวในประเทศเฮติ พ.ศ. 2564: เกิดเหตุแผ่นดินไหวขนาด 7.2 แมกนิจูด มีจุดศูนย์กลางใกล้เมืองเปอตี-ทรู-เดอ-นิป ทางตะวันตกเฉียงใต้ของประเทศเฮติ ส่งผลให้มีผู้เสียชีวิตมากกว่า 2,000 คน บาดเจ็บอีกเป็นจำนวนมาก- 15 สิงหาคม – การรุกของตอลิบาน พ.ศ. 2564: ตอลิบานยึดกรุงคาบูล และรัฐบาลอัฟกานิสถานยอมจำนนต่อตอลิบาน- 24 สิงหาคม – 5 กันยายน – พาราลิมปิกฤดูร้อน 2020 ถูกจัดขึ้นที่โตเกียว ประเทศญี่ปุ่น หลังเลื่อนจากกำหนดการเดิมวันที่ 25 สิงหาคม – 6 กันยายน พ.ศ. 2563 เนื่องจากการระบาดทั่วของโควิด-19- 26 สิงหาคม – การโจมตีท่าอากาศยานในคาบูล พ.ศ. 2564: เกิดเหตุระเบิดพลีชีพสองครั้งที่ท่าอากาศยานนานาชาติแฮมิด คาร์ไซในกรุงคาบูล ส่งผลให้มีผู้เสียชีวิตอย่างน้อย 103 ราย ในจำนวนนี้เป็นเจ้าหน้าที่กองทัพสหรัฐ 13 ราย- 27 สิงหาคม – สหรัฐดำเนินการโจมตีทางอากาศสังหารสมาชิกกลุ่มรัฐอิสลามที่เชื่อว่าวางแผนการโจมตีท่าอากาศยานในคาบูล- 30 สิงหาคม – สหรัฐถอนทหารกองสุดท้ายออกจากท่าอากาศยานนานาชาติแฮมิด คาร์ไซในกรุงคาบูล เป็นการสิ้นสุดปฏิบัติการในอัฟกานิสถานนาน 20 ปี

**กันยายน**
 5 กันยายน – รัฐประหารในประเทศกินี พ.ศ. 2564: อาลฟา กงเด ประธานาธิบดีกินีถูกควบคุมตัวโดยหน่วยทหารอติชนนำโดยมามาดี ดูมบูยา ผู้ประกาศยึดอำนาจ- 7 กันยายน – เอลซัลวาดอร์กลายเป็นชาติแรกในโลกที่รับรองบิตคอยน์เป็นสกุลเงินที่ชำระหนี้ได้ตามกฎหมาย- 13 กันยายน – นายกรัฐมนตรีอิซมาอิล ซับรี ยักกบ และอันวาร์ อิบราฮิม ผู้นำฝ่ายค้านหลักแนวร่วมแห่งความหวัง ร่วมลงนามในความตกลงสนับสนุนรัฐบาล (confidence and supply) เป็นการยุติวิกฤตการณ์การเมืองนาน 18 เดือน- 15 กันยายน – ออสเตรเลีย สหราชอาณาจักร และสหรัฐจัดตั้งออคัส กติกาสัญญาความมั่นคงไตรภาคีเพื่อต่อต้านอิทธิพลของประเทศจีนในภูมิภาคอินโด-แปซิฟิก กติกาสัญญานี้รวมถึงความช่วยเหลือออสเตรเลียในการพัฒนาและใช้งานเรือดำน้ำพลังนิวเคลียร์- 16 กันยายน – อินสไปเรชัน4 ของสเปซเอ็กซ์เป็นเที่ยวบินอวกาศเอกชนล้วนเที่ยวบินแรก เที่ยวบินนี้นำผู้โดยสาร 4 คนโคจรรอบโลกเป็นเวลา 3 วัน

**ตุลาคม**
 1 ตุลาคม – เอ็กซ์โป 2020 ถูกจัดขึ้นที่ดูไบ สหรัฐอาหรับเอมิเรตส์ หลังเลื่อนจากกำหนดการเดิมวันที่ 20 ตุลาคม พ.ศ. 2563 เนื่องจากการระบาดทั่วของโควิด-19- 3 ตุลาคม – กลุ่มนักข่าวสืบสวนนานาชาติ (ICIJ) เผยแพร่เอกสารรั่วไหลจำนวน 11.9 ล้านฉบับที่เรียกว่า เอกสารแพนดอรา ซึ่งเป็นการเปิดโปงความลับทางการเงินที่เกี่ยวข้องกับผู้นำระดับชาติในอดีตและปัจจุบันจำนวนมาก- 6 ตุลาคม – 10 ตุลาคม – ยูฟ่าเนชันส์ลีก 2021 รอบสุดท้ายถูกจัดขึ้นที่ประเทศอิตาลี หลังเลื่อนจากกำหนดการเดิมวันที่ 2–6 มิถุนายน พ.ศ. 2564 ฝรั่งเศสชนะสเปน 2–1 ในรอบชิงชนะเลิศ- 6 ตุลาคม – องค์การอนามัยโลกอนุมัติการใช้ RTS,S วัคซีนโรคมาลาเรียตัวแรกของโลก- 16 ตุลาคม – นาซาส่ง ลูซี ยานสำรวจอวกาศแรกที่ทำภารกิจสำรวจดาวเคราะห์น้อยโทรจัน- 25 ตุลาคม – รัฐประหารในประเทศซูดาน ตุลาคม พ.ศ. 2564: กองทัพซูดานยึดอำนาจการปกครองจากรัฐบาลและประกาศสถานการณ์ฉุกเฉิน พร้อมทั้งคุมตัวอับดัลลา ฮัมดอก นายกรัฐมนตรี- 31 ตุลาคม – 13 พฤศจิกายน – การประชุมสหประชาชาติว่าด้วยการเปลี่ยนแปลงสภาพภูมิอากาศ พ.ศ. 2564 จะมีขึ้นที่เมืองกลาสโกว์ สกอตแลนด์ สหราชอาณาจักร หลังปรับเปลี่ยนจากกำหนดการเดิมในปี พ.ศ. 2563 เนื่องจากการระบาดทั่วของโควิด-19

**พฤศจิกายน**
 1 พฤศจิกายน – การระบาดทั่วของโควิด-19: จำนวนรวมผู้เสียชีวิตจากโควิด-19 ทั่วโลกเกิน 5 ล้านคน- 3 พฤศจิกายน – การระบาดทั่วของโควิด-19: องค์การอนามัยโลกอนุมัติการใช้โคแว็กซินในกรณีฉุกเฉิน นับเป็นวัคซีนที่ไม่ได้พัฒนาโดยชาติตะวันตกลำดับที่สามที่ได้รับการอนุมัติ- 5 พฤศจิกายน
** เกิดเหตุฝูงชนเบียดกันจนเสียชีวิตที่แอสโตรเวิลด์เฟสติวอล ระหว่างการแสดงของทราวิส สก็อตต์ ส่งผลให้มีผู้เสียชีวิต 8 ราย บาดเจ็บกว่า 300 ราย
** เกิดเหตุรถบรรทุกเชื้อเพลิงระเบิดในกรุงฟรีทาวน์ ประเทศเซียร์ราลีโอน ส่งผลให้มีผู้เสียชีวิตอย่างน้อย 131 ราย บาดเจ็บกว่า 100 ราย- 11 พฤศจิกายน – สเปซเอ็กซ์ส่ง สเปซเอ็กซ์ ครูว์-3 เที่ยวบินปฏิบัติการที่นำลูกเรือสี่คนไปยังสถานีอวกาศนานาชาติ- 16 พฤศจิกายน – นานาชาติประณามหลังรัสเซียทดสอบอาวุธต่อสู้ดาวเทียม ก่อให้เกิดกลุ่มขยะอวกาศซึ่งเป็นอันตรายต่อสถานีอวกาศนานาชาติ- 19 พฤศจิกายน – จันทรุปราคาบางส่วน มองเห็นได้ทางทวีปอเมริกา ยุโรปบางส่วน แอฟริกาตะวันตก และเอเชียตะวันออก เป็นจันทรุปราคาบางส่วนที่ยาวนานที่สุดนับตั้งแต่ค.ศ. 1440- 24 พฤศจิกายน
** นาซาดำเนินโครงการเบนวิถีดาวเคราะห์น้อยคู่ (DART) ซึ่งเป็นความพยายามแรกในการเปลี่ยนวิถีโคจรดาวเคราะห์น้อย เพื่อเรียนรู้การป้องกันโลกจากการถูกวัตถุใกล้โลกพุ่งชน
** มักดาเลียนา อันเดอช็อนลาออกจากตำแหน่งนายกรัฐมนตรีสวีเดน ไม่กี่ชั่วโมงหลังรัฐสภาสวีเดนเลือกเธอเป็นนายกรัฐมนตรีที่เป็นสตรีคนแรกของสวีเดน
*​ 25 พฤศจิกายน​ - ที่แคว้นเคเมโรโว​เกิดเหตุก๊าซ​รั่วและไฟไหม้เหมืองถ่านหิน​มีผู้เสียชีวิต​51ราย- 26 พฤศจิกายน – การระบาดทั่วของโควิด-19: องค์การอนามัยโลกประชุมฉุกเฉินที่เมืองเจนีวา ท่ามกลางความกังวลต่อไวรัส SARS-CoV-2 สายพันธุ์โอมิครอน สายพันธุ์ของ SARS-CoV-2 ที่มีรายงานครั้งแรกในประเทศแอฟริกาใต้ เป็นสายพันธุ์ที่มีการกลายพันธุ์สูง และมีอัตราการแพร่กระจายสูงกว่าสายพันธุ์เดลตา

**ธันวาคม​**
 8 ธันวาคม – เฮลิคอปเตอร์มิล เอ็มไอ-17 ของกองทัพอินเดียตก ในรัฐทมิฬนาฑู- 9 ธันวาคม
** เกิดเหตุรถบรรทุกที่ลักลอบขนผู้อพยพพลิกคว่ำแล้วชนเข้ากับสะพานในรัฐเชียปัส ประเทศเม็กซิโก ส่งผลให้มีผู้เสียชีวิตอย่างน้อย 55 คน บาดเจ็บมากกว่า 100 ราย
** 9 ธันวาคม – 10 ธันวาคม – การประชุมสุดยอดเพื่อประชาธิปไตยที่จัดโดยสหรัฐ เพื่อ "ฟื้นฟูประชาธิปไตยภายในประเทศ และเผชิญหน้ากับอัตตาธิปไตยนอกประเทศ"- 12 ธันวาคม – การลงประชามติเอกราชนิวแคลิโดเนีย ค.ศ. 2021- 13 ธันวาคม – การประกวดนางงามจักรวาล 2564 ณ ประเทศอิสราเอล หรนาซ สันธู จากประเทศอินเดียได้รับตำแหน่ง นางงามจักรวาล เป็นคนที่ 70 ของโลก- 17 ธันวาคม – การระบาดทั่วของโควิด-19: องค์การอนามัยโลกอนุมัติการใช้วัคซีนโควิด-19 ของโนวาแวกซ์ในกรณีฉุกเฉิน- 19 ธันวาคม – การเลือกตั้งทั่วไปในประเทศชิลี พ.ศ. 2564- 25 ธันวาคม – นาซา องค์การอวกาศยุโรป องค์การอวกาศแคนาดา และสถาบันวิทยาศาสตร์กล้องโทรทรรศน์อวกาศปล่อยกล้องโทรทรรศน์อวกาศเจมส์ เวบบ์ที่สืบทอดภารกิจของกล้องโทรทรรศน์อวกาศฮับเบิล

**วันเกิด**
 9 กุมภาพันธ์ – ออกัสต์ บรุกส์แบงก์- 26 มีนาคม – เจ้าชายยูเลียน ดยุกแห่งฮัลลันด์- 4 มิถุนายน – เจ้าหญิงลิลีเบ็ตแห่งซัสเซกซ์- 18 กันยายน – ซีเอนา มาเปลลี มอซซี

**วันถึงแก่กรรม**

**มกราคม**
 3 มกราคม – นักแสดงชาวอเมริกัน (เกิด 15 ตุลาคม พ.ศ. 2498)- 5 มกราคม – โคลิน เบลล์ นักฟุตบอลชาวอังกฤษ (เกิด 26 กุมภาพันธ์ พ.ศ. 2489)- 11 มกราคม – เชลดอน แอเดิลเซิน นักธุรกิจชาวอเมริกัน (เกิด 4 สิงหาคม พ.ศ. 2476)- 20 มกราคม – มิรา ฟูร์ลัน นักแสดงและนักร้องชาวโครเอเชีย (เกิด 7 กันยายน พ.ศ. 2498)- 23 มกราคม – แลร์รี คิง พิธีกรรายการโทรทัศน์ชาวอเมริกัน (เกิด 19 พฤศจิกายน พ.ศ. 2476)

**กุมภาพันธ์**
 5 กุมภาพันธ์ – คริสโตเฟอร์ พลัมเมอร์ นักแสดงชาวแคนาดา (เกิด 13 ธันวาคม พ.ศ. 2472)- 9 กุมภาพันธ์ – ชิค คอเรีย นักเปียโนแจ๊สชาวอเมริกัน (เกิด 12 มิถุนายน พ.ศ. 2484)- 10 กุมภาพันธ์ – แลร์รี ฟลินต์ นักธุรกิจสิ่งพิมพ์ชาวอเมริกัน (เกิด 1 พฤศจิกายน พ.ศ. 2485)- 27 กุมภาพันธ์ – อู๋ เมิ่งต๋า นักแสดงชาวฮ่องกง (เกิด 2 มกราคม พ.ศ. 2494)

**มีนาคม**
 10 มีนาคม
** อาลี มาห์ดิ มูฮัมหมัด ประธานาธิบดีโซมาเลียคนที่ 4 (เกิด 1 มกราคม พ.ศ. 2482)
** มานวยล์ แซตเทอร์นิโน่ ดา กอสตา นายกรัฐมนตรีกินี-บิสเซาคนที่ 6 (เกิด 29 พฤศจิกายน พ.ศ. 2485)- 12 มีนาคม – สมเด็จพระราชาธิบดีกูดวิลล์ ซเวเลตินี กาเบกูซูลู พระมหากษัตริย์แห่งอาณาจักรซูลู (พระราชสมภพ 14 กรกฎาคม พ.ศ. 2491)- 13 มีนาคม – มาร์วิน แฮ็กเลอร์ นักมวยชาวอเมริกัน (เกิด 23 พฤษภาคม พ.ศ. 2497)- 17 มีนาคม – จอห์น มากูฟูลี ประธานาธิบดีแทนซาเนียคนที่ 5 (เกิด 29 ตุลาคม พ.ศ. 2502)

**เมษายน**
 9 เมษายน – เจ้าชายฟิลิป ดยุกแห่งเอดินบะระ (ประสูติ 10 มิถุนายน พ.ศ. 2464)- 19 เมษายน
** วอลเตอร์ มอนเดล รองประธานาธิบดีสหรัฐคนที่ 42 (เกิด 5 มกราคม พ.ศ. 2471)
** จิม สไตน์แมน นักแต่งเพลงและโปรดิวเซอร์เพลงชาวอเมริกัน (เกิด 1 พฤศจิกายน พ.ศ. 2490)- 20 เมษายน – อีดริส เดบี ประธานาธิบดีชาดคนที่ 6 (เกิด 18 มิถุนายน พ.ศ. 2495)- 28 เมษายน – ไมเคิล คอลลินส์ นักบินอวกาศชาวอเมริกัน (เกิด 31 ตุลาคม พ.ศ. 2473)

**พฤษภาคม**
 8 พฤษภาคม – เฮลมุต ยาห์น สถาปนิกชาวเยอรมัน–อเมริกัน (เกิด 4 มกราคม พ.ศ. 2483)- 23 พฤษภาคม – เปาลู เมงจิส ดา รอชา สถาปนิกชาวบราซิล (เกิด 25 ตุลาคม พ.ศ. 2471)

**มิถุนายน**
 1 มิถุนายน – เจ้าชายอะเมเดโอ ดยุกที่ 5 แห่งโอสตา (ประสูติ 27 พฤศจิกายน พ.ศ. 2486)- 6 มิถุนายน – เออิจิ เนงิชิ นักเคมีชาวญี่ปุ่น (เกิด 14 กรกฎาคม พ.ศ. 2478)- 10 มิถุนายน – ดิงโก สิงห์ นักมวยสากลสมัครเล่นชาวอินเดีย (เกิด 1 มกราคม พ.ศ. 2522)- 20 มิถุนายน – ลุยส์ เดล โซล นักฟุตบอลชาวสเปน (เกิด 6 เมษายน พ.ศ. 2478)- 24 มิถุนายน – เบนิกโน อากีโนที่ 3 ประธานาธิบดีฟิลิปปินส์คนที่ 15 (เกิด 8 กุมภาพันธ์ พ.ศ. 2503)- 29 มิถุนายน – ดอนัลด์ รัมส์เฟลด์ นักการเมืองชาวอเมริกัน (เกิด 9 กรกฎาคม พ.ศ. 2475)

**กรกฎาคม**
 7 กรกฎาคม – ฌอเวอแนล มออีซ ประธานาธิบดีเฮติ (เกิด 26 มิถุนายน พ.ศ. 2511)- 12 กรกฎาคม – พอล ออร์นดอร์ฟ นักมวยปล้ำอาชีพชาวอเมริกัน (เกิด 29 ตุลาคม พ.ศ. 2492)- 15 กรกฎาคม – ทานิศ สิทธิกี ช่างภาพข่าวชาวอินเดีย (เกิด 19 พฤษภาคม พ.ศ. 2526)- 26 กรกฎาคม – โจอี จอร์ดิสัน นักดนตรีชาวอเมริกัน (เกิด 26 เมษายน พ.ศ. 2518)

**สิงหาคม**
 15 สิงหาคม – แกร์ท มึลเลอร์‎ นักฟุตบอลชาวเยอรมัน (เกิด 3 พฤศจิกายน พ.ศ. 2488)‎- 21 สิงหาคม – เจ้าหญิงมารีแห่งลิกเตนสไตน์ (ประสูติ 14 เมษายน พ.ศ. 2483)- 29 สิงหาคม
** เอ็ด แอสเนอร์ นักแสดงชาวอเมริกัน (เกิด 15 พฤศจิกายน พ.ศ. 2472)
** ฌัก โรคเคอ ประธานคณะกรรมการโอลิมปิกสากลคนที่ 8 (เกิด 2 พฤษภาคม พ.ศ. 2485)

**กันยายน**
 10 กันยายน – ฌอร์ฌึ ซังไปยู ประธานาธิบดีโปรตุเกสคนที่ 18 (เกิด 18 กันยายน พ.ศ. 2482)- 17 กันยายน – อับดุลอะซีซ บูเตฟลีกา ประธานาธิบดีแอลจีเรียคนที่ 7 (เกิด 2 มีนาคม พ.ศ. 2480)

**ตุลาคม**
 9 ตุลาคม – แอโบลแฮแซน แบนีแซดร์ ประธานาธิบดีอิหร่านคนที่ 1 (เกิด 22 มีนาคม พ.ศ. 2476)- 15 ตุลาคม – เดวิด เอมิส สมาชิกรัฐสภาสหราชอาณาจักร​ (เกิด 26 มีนาคม พ.ศ. 2495)- 18 ตุลาคม – คอลิน พอเวลล์ นักการเมืองชาวอเมริกัน (เกิด 5 เมษายน พ.ศ. 2480)- 26 ตุลาคม – โน แท-อู ประธานาธิบดีเกาหลีใต้คนที่ 6 (เกิด 4 ธันวาคม พ.ศ. 2475)- 29 ตุลาคม – ปูนีท ราชกุมาร นักร้องและนักแสดงชาวอินเดีย (เกิด 17 มีนาคม พ.ศ. 2518)

**พฤศจิกายน**
 11 พฤศจิกายน – เฟรเดอริก วิลเลิม เดอ แกลร์ก ประธานาธิบดีสหภาพแอฟริกาใต้คนที่ 7 (เกิด 18 มีนาคม พ.ศ. 2479)- 23 พฤศจิกายน – ช็อน ดู-ฮวัน ประธานาธิบดีเกาหลีใต้คนที่ 5 (เกิด 18 มกราคม พ.ศ. 2474)- 28 พฤศจิกายน
** สมเด็จกรมพระนโรดม รณฤทธิ์ นายกรัฐมนตรีกัมพูชาคนที่ 31 (ประสูติ 2 มกราคม พ.ศ. 2487)
** เวอร์จิล แอบโล นักออกแบบแฟชันและนักธุรกิจชาวอเมริกัน (เกิด 30 กันยายน พ.ศ. 2523)

**ธันวาคม**
 5 ธันวาคม – บ็อบ โดล นักการเมือง ทนายความ และทหารผ่านศึกชาวอเมริกัน (เกิด 22 กรกฎาคม พ.ศ. 2466)- 8 ธันวาคม – พิปิน ราวัต นายพลระดับสี่ดาวประจำกองทัพอินเดีย (เกิด 16 มีนาคม พ.ศ. 2501)- 18 ธันวาคม – ริชาร์ด รอเจอส์ สถาปนิกชาวอังกฤษ (เกิด 23 กรกฎาคม พ.ศ. 2476)- 25 ธันวาคม – เวย์น ธีโบด์ ศิลปินชาวอเมริกัน (เกิด 15 พฤศจิกายน พ.ศ. 2463)- 31 ธันวาคม – เบ็ตตี ไวต์ นักแสดงชาวอเมริกัน (เกิด 17 มกราคม พ.ศ. 2465)

**วันสำคัญทางศาสนาและพิธีกรรม**
 12 กุมภาพันธ์ – วันตรุษจีน- 26 กุมภาพันธ์ – วันมาฆบูชา- 13-15 เมษายน – สงกรานต์- 4 พฤษภาคม – วันฉัตรมงคล- 10 พฤษภาคม – วันพืชมงคล- 26 พฤษภาคม – วันวิสาขบูชา- 24 กรกฎาคม – วันอาสาฬหบูชา- 25 กรกฎาคม – วันเข้าพรรษา- 21 ตุลาคม – วันออกพรรษา- 31 ตุลาคม – วันฮาโลวีน- 19 พฤศจิกายน – วันลอยกระทง- 25 ธันวาคม – วันคริสต์มาส

**รางวัลโนเบล ==	
100px- สาขาเคมี – เบ็นยามีน ลิสท์ และเดวิด แมคมิลลัน- สาขาวรรณกรรม – อับดุลราซัก เกอร์นาห์- สาขาสันติภาพ – มาเรีย เรสซา และดมีตรี มูราตอฟ- สาขาฟิสิกส์ – เซียวคุโระ มานาเบะ, เคลาส์ ฮัสเซิลมันน์ และจอร์โจ ปาริซี- สาขาสรีรวิทยาหรือการแพทย์ – เดวิด จูเลียส และอาร์แดม พาทาพูทิยัน- สาขาเศรษฐศาสตร์ – เดวิด คาร์ด, โจชัว แองกริสต์ และคีโด อิมเบนส์ 

**ดูเพิ่ม**
 ประเทศไทยใน พ.ศ. 2564

**อ้างอิง**
 หว่า แซ่อึ้ง, เลี๊ยกไฮ้ แซ่โอ้ว, ปฏิทิน 100 ปี เทียบ 3 ภาษา, (ไม่ทราบปีที่พิมพ์).